Úton a hatodik módosítás az Alaptörvényen | 24.hu
2016. 06. 07. 06:22	Az ülésnap reggel 9 órakor napirendi előtti felszólalásokkal kezdődik, amit a szavazások követnek.
A képviselők ekkor dönthetnek az alaptörvény hatodik módosításáról szóló kormánypárti javaslatról, amelyre a Fidesz-KDNP indoklása szerint azért van szükség, mert a honvédség csak egy, az alaptörvénybe foglalt, új különleges jogrend esetén válhat bevethetővé terrorveszélyhelyzetben.
A parlament kétharmados többségének támogatásához kötött alkotmánymódosítás várhatóan a Jobbik álláspontján múlik majd, mivel a többi ellenzéki párt nem támogatja a módosítást. A Ház ezzel szemben valószínűsíthetően nagy többséggel fogadja majd el a belügyminiszter azon törvénymódosító csomagját, amely a hatóságok
terrorizmus elleni hatékonyabb fellépését célozza. A jövő évi költségvetésről két lépésben szavaz az Országgyűlés. A mai szavazáson elsőként a nemzetgazdasági miniszter indítványához benyújtott módosító indítványokról döntenek, a zárószavazásra pedig hétfőn kerül sor. A 2017-es adócsomagról is ma döntenek. A kormány ebben a javaslatában kezdeményezi
a baromfihús,
a tojás és
a friss tej
áfájának öt százalékra,
az internetszolgáltatás és
az éttermi étkezés
áfájának 18 százalékra mérséklését.
alaptörvénymódosítás
Szörnyethalt a sofőr a fővárosi balesetben	Nézd meg a legfrissebb cikkeinket a címlapon!